रामेछाप माझी गोल्डकप विजेता
प्रथम माझी गोल्डकप राष्ट्रिय फुटबल प्रतियोगिताको उपाधि रामेछापले जितेको छ  ।  शनिबार मकवानपुरको बकैया गाउँपालिका–४ स्थित जुरेली खेल मैदानमा सिन्धुलीको चुनौतीलाई टाइब्रेकरमा ३–० ले पन्छाउँदै रामेछाप च्याम्पियन भएको हो  ।
मकवानपुर — प्रथम माझी गोल्डकप राष्ट्रिय फुटबल प्रतियोगिताको उपाधि रामेछापले जितेको छ  । शनिबार मकवानपुरको बकैया गाउँपालिका–४ स्थित जुरेली खेल मैदानमा सिन्धुलीको चुनौतीलाई टाइब्रेकरमा ३–० ले पन्छाउँदै रामेछाप च्याम्पियन भएको हो  ।निर्धारित समय गोलरहित बराबरीमा टुंगिएपछि नतिजाका लागि टाइब्रेकर सहारा लिइएको थियो । टाइब्रेकरमा रामेछापको तर्फबाट मनोज माझी, अनिल माझी र श्रीकृष्ण माझीले गोल गरेका थिए । सिन्धुलीको तर्फबाट कुनै पनि खेलाडीले गोल गर्न सकेनन् । सिन्धुलीका राजेश माझी, विजय माझी र दीपेन्द्र माझीको प्रहारले गोलमा परिणत हुन सकेन । फाइनलमा सिन्धुलीका सुमन माझी म्यान अफ द म्याच घोषित भए । माझी समुदायका खेलाडीमात्र सहभागी प्रतियोगिता विजेता रामेछापले एक लाख र उपविजेता सुनसरीले ५० हजार रुपैयाँ पुरस्कार पाएका थिए । उनीहरूलाई प्रदेश ३ का सामाजिक विकासमन्त्री युवराज दुलालले पुरस्कृत गरे । सिन्धुलीका प्रकाश माझी उत्कृष्ट डिफेन्डर र विशाल माझी सर्वोत्कृष्ट खेलाडी घोषित भए । रामेछापका श्रीकृष्ण माझी उत्कृष्ट मिडफिल्डर, माइते माझी गोलरक्षक र पूजारी माझी उत्कृष्ट प्रशिक्षक घोषित भए ।नेपाल माझी उत्थान संघ बकैयाको आयोजनामा कात्तिक १ बाट सुरु प्रतियोगितामा १५ जिल्लाका १७ टिमको सहभागिता थियो । प्रतियोगिता नकआउट आधारमा भएको हो ।